For  Sølvbrudeparret 

C= 

Den  21de  December  1890. 


Trykt  ho»  Martins  Trueluen.  Kjnbenhavn 


Mel.:  Hr.  Peder  kasted  Runer  over  Spange. 


jJ^ndnu  en  Gang  til  Brud  og  Brudgoms  Ære 
Vi  vore  bedste  Ønsker  vil  frembære, 

Saa  gode  vi  dem  kjender, 

Saa  lette  at  forstaa, 

Som  ikkun  Slægt  og  Venner 
Dem  kunde  foreslaa: 

Lykke,  Held!  alt  jo  indbefatter, 

Lykke,  Held!  ønske  vi  Jer  atter. 

Lykke,  Held! 


Lad  Tankerne  kun  flyve  lidt  tilbage 
Til  en  af  Eders  lykkeligste  Dage, 

Da  sammen  I blev  bundet 
Med  Hymens  bløde  Baand, 

Som  Amor  havde  spundet 
For  Jer  med  lette  Haand. 

Fagre  Dag;  Tiden  hurtig  rinder, 
Fagre  Dag!  Ei  det  Billed  svinder, 
Fagre  Dag! 


Den  svundne  Tid  kun  kort  os  forekommer, 
Og  hurtigt  iler  for  os  Livets  Sommer, 

Men  naar  man  heldig  høster, 

Hvad  man  i Lykke  saaer, 

Med  Glæde  man  sig  trøster 
I Livets  Efteraar. 

Fagre  Tid!  hvor  man  skjønt  sig  fryder, 
Fagre  Tid!  hvor  i Ro  man  nyder, 

Fagre  Tid! 


Gid  Eders  Sommer  end  maa  vare  længe, 
Og  Sol  og  Lys  til  Eder  ind  sig  trænge, 
Og  gid,  som  hidtil,  Lykke 
Hos  Eder  fæste  Bo, 

Og  Eders  Hjem  maa  smykke 
I Kj ærlighed  og  Ro! 

Kjærlighed!  skjønnest’  Ord  for  Læben, 
Kjærlighed!  Livets  hele  Stræben, 
Kjærlighed! 


